PCSGH สลด! กำไร Q3/59 ลดลง 59% หลังรายได้ลด-ต้นทุนเพิ่ม
PCSGH สลด! กำไร Q3/59 ลดลง 59% อยู่ที่ 60.43 ลบ. จากปีก่อนมีกำไร 146.31 ลบ. หลังรายได้ลดลงตามการปรับตัวลงของอุตสาหกรรมยานยนต์ ขณะที่ช่วง 9 เดือนแรกมีกำไร 239.15 ลบ. ลดลง 50% จากปีก่อนมีกำไร 476.27 ลบ.
8 พ.ย. 2559

บริษัท พี.ซี.เอส.แมชีน กรุ๊ปโฮลดิ้ง จำกัด (มหาชน) หรือ PCSGH รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 60.43 ล้านบาท หรือมีกำไรสุทธิ 0.04 บาทต่อหุ้น ลดลง 59% จากช่วงเดียวกันของปีก่อนที่มีกำไรสุทธิ 146.31 ล้านบาท หรือมีกำไรสุทธิ 0.10 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากรายได้จากการขายลดลงตามการปรับตัวลงของอุตสาหกรรมยานยนต์ ขณะที่ต้นทุนการขายสูงขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 239.15 ล้านบาท หรือ 0.16 บาทต่อหุ้น ลดลง 50% จากช่วงเดียวกันของปีก่อนที่มีกำไรสุทธิ 476.27 ล้านบาท หรือ 0.31 บาทต่อหุ้น